CELEX: E2021P0003
Language: sk
Date: 2021-07-01 00:00:00
Title: Žiadosť o poradné stanovisko Súdu EZVO, ktorú 1. júla 2021 predložil Oslo tingrett vo veci PRA Group Europe AS/Staten/Skatteetaten (Vec E-3/21) 2021/C 426/06

21.10.2021   
            
            
               SK
            
            
               Úradný vestník Európskej únie
            
            
               C 426/9
            
         
      Žiadosť o poradné stanovisko Súdu EZVO, ktorú 1. júla 2021 predložil Oslo tingrett vo veci PRA Group Europe AS/Staten/Skatteetaten
      (Vec E-3/21)
      (2021/C 426/06)
      Listom z 1. júla 2021, ktorý bol doručený na podateľňu Súdu EZVO 2. júla 2021, Oslo tingrett (okresný súd v Osle) požiadal Súd EZVO vo veci PRA Group Europe AS/Staten/Skatteetaten o poradné stanovisko k týmto otázkam:
      
                  1.
               
               
                  Existuje obmedzenie v zmysle článku 31 Dohody o EHP v spojení s článkom 34, keď skupinové príspevky nórskych spoločností zvyšujú maximálny odpočet úrokov, a teda nárok na odpočet úrokov z dlhu voči pridruženým stranám podľa pravidla obmedzeného odpočtu úrokov, čo je možnosť, ktorá podľa nórskych daňových pravidiel nie je k dispozícii pre investície spoločností z EHP alebo do spoločností z EHP?
               
            
                  2.
               
               
                  Je spoločnosť z EHP, ktorá je v skupine s nórskou spoločnosťou, v porovnateľnej situácii ako nórska spoločnosť, ktorá je súčasťou skupiny s inou nórskou spoločnosťou, a aký význam má pre posúdenie porovnateľnosti skutočnosť, že spoločnosť z EHP neposkytla nórskej spoločnosti žiadny skupinový príspevok, ale úver?
               
            
                  3.
               
               
                  Ak obmedzenie existuje: Aké dôvody všeobecného záujmu môžu odôvodniť takéto obmedzenie?